Diari Oficial de la Generalitat Valenciana


Sumari del DOGV 8652, del 10-10-2019 (2019/9356)

RESOLUCIÓ de 24 de setembre de 2019, del director general d'Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2019-2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8652

Data del DOGV
:   10-10-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/9356


Data del document
:   24-09-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * caça

RESOLUCIÓ de 24 de setembre de 2019, del director general d'Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2019-2020. [2019/9356]  
  
Antecedents de fet  
Primer. Considerant la publicació de la Resolució de 23 de desembre de 2010, de la directora general de Producció Agrària de la Conselleria d'Agricultura, Pesca i Alimentació, per la qual es va autoritzar l'ús d'ocells de l'ordre dels anseriformes com a reclam durant la caça d'ocells en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2010-2011, i successives autoritzacions a través de les corresponents resolucions fins a la campanya de caça 2018-2019.  
Segon. Considerant que respecte de la grip aviària, ni a la Comunitat Valenciana ni a la resta d'Espanya s'han produït focus en almenys els últims dotze mesos, unit això a la situació normalitzada amb la presència d'alguns focus més o menys aïllats a Europa.  
Tercer. Amb data 27 de juny de 2019 de registre d'entrada i número GVRTE/2019/438829, es va presentar a través del registre telemàtic de la Generalitat una sol·licitud efectuada pel president de la Federació de Caça de la Comunitat Valenciana, en la qual sol·licitava sobre la base de l'Ordre ARM/3301/2008, que modifica l'Ordre APA/2442/2006, l'autorització per a la utilització d'ocells com a reclam de caça en els municipis inclosos en l'annex II de l'Ordre APA/2242/2006. A més, inclou el compromís de verificar, sobre els caçadors autoritzats, el seu empadronament als municipis del mencionat annex II, la seua ubicació, identificació individual mitjançant anellat dels reclams, i de vetlar pel compliment de les normes de bioseguretat, així com indica la veterinària col·legiada responsable de la vigilància activa i passiva de la grip aviària en aquests ocells.  
Quart. Amb data 8 d'agost de 2019 de registre d'entrada i número GVRTE/2019/522573, es va presentar a través del registre telemàtic de la Generalitat l'informe d'altes i baixes dels cimbells per a la pròxima temporada de caça d'ocells aquàtics, amb la relació de caçadors, la seua adreça, nombre de cimbells, població i nombre d'anelles identificatives per lots, de les mostres preses i presentades en la Unitat d'Anàlisi de Sanitat Animal de la Conselleria d'Agricultura, Medi Ambient, Desenvolupament Rural i Canvi Climàtic per a analitzar-les davant de la grip aviària, en compliment de la Resolució d'1 d'octubre de 2018, del director general d'Agricultura, Ramaderia i Pesca.  
Cinqué. La Federació de Caça de la Comunitat Valenciana té la consideració d'entitat col·laboradora de la Generalitat, d'acord amb el conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades de data 26 de setembre de 1994, en l'objecte del qual consta, entre d'altres, la prevenció d'epizoòties de la fauna cinegètica.  
  
Fonaments de dret  
Primer. D'acord amb el que estableix el Decret 158/2015, de 18 de setembre, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i el Decret 80/2016, d'1 de juliol, del Consell, que el modifica, correspon a la Direcció General d'Agricultura, Ramaderia i Pesca la competència en matèria de sanitat animal.  
  
Segon. L'Ordre APA/2442/2006, de 27 de juliol, per la qual s'estableixen mesures específiques de protecció en relació amb la grip aviària, estableix en l'article 5 les mesures de bioseguretat en els municipis inclosos en l'annex II; en l'apartat a, s'estableix que queda prohibida la utilització d'ocells dels ordres anseriformes i caradriformes com a reclam durant la caça d'ocells.  
Tercer. L'Ordre ARM/3301/2008, de 14 de novembre, per la qual es modifica l'Ordre APA/2442/2006, de 27 de juliol, per la qual s'estableixen mesures específiques de protecció en relació amb la grip aviària, en l'apartat dos de l'article únic afig l'apartat 4.d a l'article 5 de l'Ordre APA/2442/2006, pel qual l'autoritat competent podrà autoritzar en els municipis inclosos en l'annex II la utilització de cimbells per a caça d'ocells, o per a mostreig en virtut dels programes de vigilància de grip aviària. Els ocells susceptibles de ser autoritzats per a ser usats com a reclam hauran d'estar registrats, identificats mitjançant sistema d'anellat i supervisats per l'autoritat competent.  
Quart. L'Ordre ARM/1936/2011, de 5 de juliol, en l'article únic, apartat primer, modifica la lletra d de l'apartat 4 de l'article 5 de l'Ordre APA/2442/2006, de 27 de juliol, i permet la utilització de cimbells, identificats mitjançant sistema d'anellatge, registrats davant l'autoritat competent i supervisats per aquesta autoritat, per a atraure ocells silvestres destinats a mostreig en virtut dels programes de vigilància de la grip aviària i per a la realització de projectes d'investigació, estudis ornitològics o qualsevol altra activitat autoritzada per l'autoritat competent.  
L'autorització només serà possible després d'una avaluació de risc favorable i després de comprovar l'aplicació de les mesures de bioseguretat adequades. Aquestes mesures inclouran, almenys, que el manteniment es realitze sota estricta separació dels ocells de corral domèstics o un altre tipus d'ocells captius; que se sotmetran a un sistema específic de vigilància, registre i notificació del seu estat de salut, i de les proves de laboratori en relació amb la grip aviària al final de cada temporada de caça i en cas de mort en les àrees identificades com d'especial risc per a la introducció de la grip aviària; adequada neteja i desinfecció dels mitjans de transport i equips usats per al desplaçament per les zones en les quals se situen els cimbells; mecanismes de control de desplaçaments; desenvolupament i aplicació d'unes «directrius de bones pràctiques en matèria de bioseguretat que detallen les mesures anteriors».  
  
Les sol·licituds que complisquen els requisits anteriors, seran estudiades per l'autoritat competent, que valorarà en cada cas la idoneïtat de les mesures de bioseguretat establides. En els casos en què s'estime que ha de concedir-se una excepció d'acord amb aquesta normativa, el conjunt de la informació, juntament amb una avaluació de risc, al seu torn, hauran de remetre's al Ministeri de Medi Ambient, i Medi Rural i Marí perquès siga traslladada per aquest a la Comissió de la Unió Europea, i posteriorment, i als mateixos efectes, remetre un informe amb periodicitat mensual sobre les mesures de bioseguretat adoptades.  
Cinqué. Els antecedents d'autorització d'ús s'exposen a continuació:  
a) La Resolució de 23 de desembre 2010, de la directora general de Producció Agrària, de la Conselleria d'Agricultura, Pesca i Alimentació, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2010-2011.  
b) La Resolució de 26 de setembre 2011, del director general de Producció Agrària i Ramaderia de la Conselleria d'Agricultura, Pesca, Alimentació i Aigua, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2011-2012.  
c) La Resolució de 17 d'octubre 2012, del director general de Producció Agrària i Ramaderia, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2012-2013.  
  
d) La Resolució de 2 d'octubre de 2013, del director general de Producció Agrària i Ramaderia, per la qual s'autoritza l'ús d'ocells de l'ordre dels anseriformes com a reclam durant la caça d'ocells en els municipis de la Comunitat Valenciana inclosos en l'annex II, de l'Ordre APA/2442/2006, de 27 de juliol, per a la temporada de caça 2013-2014.  
  
e) La Resolució de 9 de setembre de 2014, del director general de Producció Agrària i Ramaderia, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2014-2015.  
  
f) La Resolució de 22 de setembre de 2015, del director general de Producció Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2015-2016.  
g) La Resolució de 30 de setembre de 2016, del director general d'Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'ocells als municipis de la Comunitat valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2016-2017.  
  
h) La Resolució d'1 d'octubre de 2018, del director general d'Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'aus als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2018-2019.  
  
Per tot això, aquesta direcció general resol:  
Autoritzar els caçadors inclosos en la sol·licitud l'ús d'ocells de l'ordre dels anseriformes com a reclam durant la caça d'ocells als municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, amb les següents condicions:  
1. Únicament podran acollir-se a aquesta autorització els caçadors de la Comunitat Valenciana:  
a) que estiguen en actiu (amb les corresponents llicències i permisos en vigor):  
b) els ocells dels quals estiguen als municipis inclosos en l'annex II de l'Ordre APA/2242/2006 i aquells caçadors que acompanyen els propietaris d'aquests en el moment de realitzar l'activitat de la caça;  
c) que disposen d'instal·lacions per als seus reclams que complisquen les condicions mínimes de bioseguretat següents: Els ocells silvestres no tindran contacte directe amb els reclams, ni accés a l'aigua de beure, estanys, o menjadores, tampoc tindran contacte amb altres ocells de granja. A més, davant la declaració de focus, el tancament de tota la teulada impedirà que la femta dels ocells silvestres arriben al sòl de les gàbies o parcs dels reclams.  
2. La Federació de Caça de la Comunitat Valenciana proporcionarà els mitjans necessaris per a l'aplicació correcta de les mesures de control establides.  
3. S'haurà de disposar d'un veterinari.  
4. Els caçadors amb ocells que els hagen d'utilitzar com a cimbells en la campanya 2019-2020 hauran d'ajustar-se al que es disposa en les directrius establides en el programa nacional de vigilància de la grip aviària per a l'any 2019. S'haurà de fer un mostreig amb el criteri de garantir la identificació, com a mínim, d'una ubicació infectada suposant una prevalença mínima del 5 % i un interval de confiança del 99 %, i haurà de ser mostrejada, per a ser anallitzada, la totalitat d'ocells de cada instal·lació seleccionada.  
5. Després d'haver acabat la temporada de caça, i amb caràcter previ a la següent, es tornaran a mostrejar els ocells de les instal·lacions corresponents, amb els mateixos criteris de prevalença i confiança del punt anterior. El nou mostreig haurà d'incloure almenys un 50 % dels ocells mostrejats en l'última revisió mèdica.  
6. En el termini màxim d'un mes comptat des de l'endemà de la finalització de la temporada 2019-2020, haurà de presentar-se per registre d'entrada telemàtic un informe detallat que contemple la situació dels cimbells amb indicació de: número d'identificació individual reflectit en l'anella o en el mitjà d'identificació que s'haja utilitzat, dades de titularitat (nom complet, NIF, adreça i telèfon de contacte), ubicació dels ocells, així com qualsevol altra informació, especialment la referida a altes/baixes de cimbells durant la temporada que resulten d'especial interés per al seguiment epidemiològic.  
  
7. Tots els ocells que hagen de ser utilitzats com a reclam per primera vegada hauran d'estar identificats amb sistema d'anellat, o anellat/microxip.  
8. Durant el curs de la temporada, s'estarà obligat a informar en tot moment la direcció general competent en matèria de sanitat animal de les baixes de cimbells que es produïsquen indicant número d'identificació individual reflectit en l'anella o en el mitjà d'identificació que s'haja utilitzat, dades de titularitat (nom complet, NIF, adreça i telèfon de contacte) i ubicació dels ocells. Les baixes podran ser reemplaçades per nous cimbells al llarg de la temporada, sempre que es complisquen els requisits analítics previstos en el punt 4. Aquest reemplaçament haurà de ser comunicat a la direcció general competent en matèria de sanitat animal amb totes les dades especificades en aquest punt.  
  
9. L'autorització tindrà validesa per a la temporada de caça 2019-2020 i s'acreditarà mitjançant un document reconegut de control sanitari de cimbells signat i segellat pels serveis veterinaris oficials que continga les següents dades: nom i cognoms del titular, domicili, telèfon, ubicació dels cimbells, població i coordenades dàtum ETRS89, identificació i data d'anellat, dates presa de mostres, data de mort.  
  
10. En els altres aspectes no recollits en els punts anteriors es complirà el que es disposa en el vigent programa nacional de vigilància de la grip aviària aprovat pel Ministeri d'Agricultura, Pesca i Alimentació.  
  
11. L'incompliment dels compromisos adquirits pels caçadors implicarà la no-autorització per a l'ús de reclams en la pròxima temporada, tot després del tràmit d'audiència, sense menyscapte de les possibles sancions que pertocaren per la Llei 6/2003, de 4 de març, de la Generalitat, de ramaderia de la Comunitat Valenciana.  
12. Els serveis veterinaris oficials de la comarca que corresponga per ubicació les instal·lacions que allotgen anseriformes com a reclam durant la caça d'ocells podran dur a terme les mesures de control necessàries per a verificar el compliment del que es disposa en aquesta resolució.  
La present resolució no exhaureix la via administrativa, i contra aquesta pot interposar-se, en el termini d'un mes a comptar des de l'endemà de ser publicada, un recurs d'alçada davant l'òrgan competent, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 24 de setembre de 2019.- El director general d'Agricultura, Ramaderia i Pesca: Rogelio Llanes Ribas.